CELEX: 62015TN0027
Language: sk
Date: 2015-01-20 00:00:00
Title: Vec T-27/15 P: Odvolanie podané 20. januára 2015 : Európska agentúra pre lieky (EMA) proti rozsudku Súdu pre verejnú službu (druhá komora) z  13. novembra 2014 vo veci F-2/12, Christov/Komisia a EMA

13.4.2015   
            
            
               SK
            
            
               Úradný vestník Európskej únie
            
            
               C 118/32
            
         Odvolanie podané 20. januára 2015: Európska agentúra pre lieky (EMA) proti rozsudku Súdu pre verejnú službu (druhá komora) z 13. novembra 2014 vo veci F-2/12, Christov/Komisia a EMA
   (Vec T-27/15 P)
   (2015/C 118/41)
   Jazyk konania: bulharčina
   
      Účastníci konania
   
   
      Odvolateľka: Európska agentúra pre lieky (EMA) (v zastúpení: J. Currall, N. Nikolova a S. Petrova)
   
      Ďalší účastníci konania: Emil Christov, Európska komisia
   
      Návrhy
   
   Odvolateľka navrhuje, aby Všeobecný súd:
   
               —
            
            
               zrušil rozsudok Súdu pre verejnú službu z 13. novembra 2014 vo veci F-2/12, Christov/Komisia a EMA,
            
         
               —
            
            
               vrátil vec Súdu pre verejnú službu, aby rozhodol o ďalších odvolacích dôvodoch odvolania,
            
         
               —
            
            
               rozhodol o trovách odvolacieho konania neskôr.
            
         
      Odvolacie dôvody a hlavné tvrdenia
   
   Na podporu svojho odvolania odvolateľka uvádza štyri odvolacie dôvody.
   
               —
            
            
               Súd pre verejnú službu porušil právo Únie, keď zásade riadnej správe vecí verejných priznal rozsah, ktorý nemá,
            
         
               —
            
            
               subsidiárne Súd pre verejnú službu porušil zásadu proporcionality, keď pred vyhlásením zrušenia nepreveril, či nedodržanie zásady riadnej správy vecí verejných mohlo ovplyvniť obsah napadnutého rozhodnutia,
            
         
               —
            
            
               ešte subsidiárnejšie Súd pre verejnú službu v každom prípade porušil právo Únie, keď nevyvážil jednotlivé dotknuté záujmy a neobmedzil účinky svojho rozsudku.
            
         
               —
            
            
               subsidiárne v poslednej rade Súd pre verejnú službu porušil právo Únie, keď sa domnieval, že nezákonnosť rozhodnutia Komisie má za následok nevyhnutne nezákonnosť rozhodnutia prijatého EMA.